Document ID: 31980L0213

ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Ιανουαρίου 1980 περί τροποποιήσεως της οδηγίας 72/461/ΕΟΚ "περί υγειονομικών προβλημάτων και προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,
την πρόταση της Επιτροπής,
τη γνώμη της Συνελεύσεως(1),
τη γνώμη της Οικονομικής και Κοινωνικής Επιτροπής(2),
Εκτιμώντας:
ότι η οδηγία 72/461/ΕΟΚ(3), όπως τροποποιήθηκε τελευταία από τη οδηγία 78/54/ΕΟΚ(4), προβλέπει τους όρους υγειονομικού ελέγχου, στους οποίους πρέπει να ανταποκρίνονται τα ζώα από τα οποία προέρχονται τα κρέατα-
ότι, εφ' όσον τα κρέατα που προέρχονται από ζώα τα οποία δεν ανταποκρίνονται στους όρους του υγειονομικού ελέγχου πρέπει να εξαιρούνται από τις ενδοκοινοτικές συναλλαγές νωπών κρεάτων, λόγω του κινδύνου μεταδόσεως μολυσματικών ασθενειών των ζώων, δύνανται να προορίζονται για άλλες χρήσεις, εφ' όσον υποβληθούν σε επεξεργασία ικανή να καταστρέφει τα μικρόβια των ασθενειών αυτών-
ότι είναι, επομένως, απαραίτητο τα κρέατα αυτά να σφραγίζονται με ιδιαίτερη σφραγίδα προκειμένου να αποκλεισθούν από τις ενδοκοινοτικές συναλλαγές ως νωπά κρέατα, ενώ, η ίδια σφραγίδα εγγυάται ταυτόχρονα την υγειονομική τους καταλληλότητα για άλλες χρήσεις, ιδίως για την παρασκευή ορισμένων κατηγοριών προϊόντων με βάση το κρέας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 72/461/ΕΟΚ τροποποιείται ως εξής:
1. Προστίθεται το ακόλουθο άρθρο:
"Άρθρο 5α
Κατά παρέκκλιση του άρθρου 5 παράγραφος 1 και εφ' όσον αυτά δεν προορίζονται για εμπορία στις ενδοκοινοτικές συναλλαγές ως νωπά κρέατα, τα κρέατα τα αναφερόμενα στο άρθρο αυτό δύνανται να φέρουν τη σφραγίδα που ορίζεται στο παράρτημα I κεφάλαιο IX της οδηγίας 64/433/ΕΟΚ, με την επιφύλαξη ότι στην εν λόγω σφραγίδα θα τίθεται αμέσως η ειδική σφραγίδα που αναφέρεται στο παράρτημα της οδηγίας αυτής.
Για τη φύλαξη και τη χρήση των οργάνων σφραγίσεως εφαρμόζονται ανάλογα οι διατάξεις του παραρτήματος I κεφάλαιο IX σημείο 39 της οδηγίας 64/433/ΕΟΚ.
Τα κρέατα αυτά πρέπει να λαμβάνονται, να τεμαχίζονται, να μεταφέρονται ή να εναποθηκεύονται ξεχωριστά ή σε διαφορετικές στιγμές από τα κρέατα που προορίζονται για τις ενδοκοινοτικές συναλλαγές των νωπών κρεάτων."
2. Προστίθεται το ακόλουθο παράρτημα:
"ΠΑΡΑΡΤΗΜΑ
Σφραγίδα για τα κρέατα που προορίζονται για χρήσεις άλλες από τις ενδοκοινοτικές συναλλαγές νωπών κρεάτων
1. Η επανασφράγιση πρέπει να διενεργείται έτσι ώστε η ωοειδής σφραγίδα, που ορίζεται στο παράρτημα I κεφάλαιο IX σημείο 40 της οδηγίας 64/433/ΕΟΚ, να καλύπτεται με ένα στραυρό, ο οποίος αποτελείται από δύο κάθετες γραμμές και ο οποίος τίθεται λοξά, έτσι ώστε να βρίσκεται στο κέντρο της σφραγίδος και οι ενδείξεις που αναγράφονται στη σφραγίδα να παραμένουν ευανάγνωστες.
2. Οι σημάνσεις που αναφέρονται στο σημείο 1 δύνανται επίσης να τεθούν με τη βοήθεια μιας μόνης σφραγίδος, η οποία θα είναι μία ωοειδής σφραγίδα που έχει 6,5 εκατοστόμετρα ύψος. Στη σφραγίδα πρέπει να αναφέρονται οι ακόλουθες ενδείξεις, που θα είναι απόλυτα ευανάγνωστες:
- στο πάνω τμήμα, με κεφαλαία, το όνομα της χώρας αποστολής,
- στο κέντρο, ο αριθμός της κτηνιατρικής εγκρίσεως του σφαγείου,
- στο κάτω τμήμα, ένα από τα αρχικά EEC - CEE - EWG - EEG - EOF,
- δύο κάθετες γραμμές να διαπερνούν τη σφραγίδα λοξά, η τομή των οποίων βρίσκεται στο κέντρο, και τοποθετημένες έτσι ώστε να επιτρέπουν την ανάγνωση των ενδείξεων.
Οι χαρακτήρες πρέπει να έχουν ύψος 0,8 εκατοστόμετρα για τα γράμματα και 1 εκατοστόμετρο για τους αριθμούς.
Η σφραγίδα είναι δυνατό να περιλαμβάνει ακόμα ένδειξη για την ταυτότητα του κτηνιάτρου που έχει διενεργήσει τον υγειονομικό έλεγχο των κρεάτων."
Άρθρο 2
Τα Κράτη Μέλη θέτουν σε ισχύ τις αναγκαίες νομοθετικές κανονιστικές και διοικητικές διατάξεις για τη συμμόρφωσή τους με αυτή την οδηγία την 31η Δεκεμβρίου 1980.
Άρθρο 3
Η παρούσα οδηγία απευθύνεται στα Κράτη Μέλη.
Έγινε στις Βρυξέλλες, στις 22 Ιανουαρίου 1980.

Labels: 17
7
3
0
6